b'\n_START_ARTICLE_\nGammel Holeby\n_START_PARAGRAPH_\nGammel Holeby i Holeby Sogn, Fuglse Herred p\xc3\xa5 Lolland er en tidligere landsby, der senere voksede sammen med Holeby Stationsby til nutidens Holeby._NEWLINE_Gammel Holeby l\xc3\xa5 der, hvor datidens landevej fra Nysted n\xc3\xa5ede landevejen mellem Maribo og R\xc3\xb8dby. Holeby var en forholdsvis stor landsby med i 1682 20 g\xc3\xa5rde med jord, 1 hus med jord og 16 huse uden jord. Det dyrkede areal udgjorde 637,0 tdr. land, skyldsat til 133,96 tdr htk.; dyrkningsformen var trevangsbrug. Byen bestod af to bydele, N\xc3\xb8rre Holeby omkring kirken og S\xc3\xb8nder Holeby_NEWLINE_Holeby omtale f\xc3\xb8rste gang 1449 under navnet Horeby. Forleddet er et gammelt ord for sump, der ikke kendes i nordisk men fra oldsaksisk (horu), og byen l\xc3\xa5 da ogs\xc3\xa5 p\xc3\xa5 lavt terr\xc3\xa6n._NEWLINE_I \xc3\xa5rene 1796-1799 blev landsbyen stjerneudskiftet._NEWLINE_Holeby fik en skole i 1818.'